Δεν βρίσκεις περισσότερη ενέργεια σε έναν αγώνα μπάσκετ
από αυτόν που θα δούμε.
2-0 Γαλλία, 2-0 Γερμανία,
στον ίδιο όμιλο.
Ο νικητής παίρνει την πρωτιά.
Στοχεύουν στην πρώτη θέση για την επόμενη βδομάδα στο Παρίσι.
Ο Σρέντερ κλέβει και βάζει το καλάθι.
Σρέντερ, πάσα. Βάγκνερ, τρίποντο.
Ναι! Είναι ζεστός από τώρα!
Η Γερμανία θέλει μεγαλύτερο προβάδισμα.
Τελειώνει με κάρφωμα!
Η Γερμανία μέχρι στιγμής επιβάλλεται στη Γαλλία.
Πάμε!
Παιδιά, θέλω θετική ενέργεια!
Πάμε!
Η Γερμανία προηγείται της διοργανώτριας με 21.
Είναι δύσκολο να το πιστέψεις.
ΗΜΙΧΡΟΝΟ ΓΑΛΛΙΑ 27 - ΓΕΡΜΑΝΙΑ 48
Γιατί είμαστε εδώ;
Τι θέλουμε;
Θέλουμε το χρυσό μετάλλιο;
Δεν ξέρουμε τι θέλουμε.
Μας διαλύουν.
Κανείς δεν ξεμαρκάρεται. Κανείς δεν σκοράρει.
Πέφτουμε συνέχεια πάνω στα σκριν.
Συνέχεια αλλάζουν. Κανείς δεν αντιδρά.
Σπρωχνόμαστε μεταξύ μας.
Δεν ξέρουμε πώς να βγούμε από ένα πικ εν ρολ.
"Ναι, θέλουμε το χρυσό μετάλλιο". Ούτε καν!
Μας διέλυσαν πέρυσι. Αυτό δεν άλλαξε φέτος.
Το ίδιο κάνουν και τώρα.
Μας ρεζιλεύουν.
Και κανείς δεν αντιδρά.
Όλα καλά.
Ζητάμε την μπάλα.
Είναι ένας εναντίον ενός.
Γυρίζει η μπάλα τρεις φορές. Τρία καρφώματα.
Παίξτε κάτι άλλο!
Γυρίστε την μπάλα. Γρήγορα!
Δεν είμαστε αυτή η ομάδα, είμαστε καλύτεροι. Τέλος.
Κερδίζουμε μόνο ομάδες που είναι από κάτω μας, κι αυτό κατά τύχη!
Για να νικήσουμε τέτοια ομάδα, πρέπει να συνεργαστούμε.
Όχι έτσι.
Γαμώτο.
ΤΟ ΠΑΡΚΕ ΤΩΝ ΧΡΥΣΩΝ
Τσαντίστηκα που μας είχαν διαλύσει.
Ήρθαν για να μας ισοπεδώσουν και το έκαναν.
Μπορούμε να ανταποκριθούμε και να αντεπιτεθούμε;
Νομίζω ότι υπήρχε η ανάγκη για αυτήν την κατσάδα στο ημίχρονο.
Ήταν δικαιολογημένη και είχε αποτέλεσμα.
Έχει τη μεγαλύτερη επιρροή από οποιονδήποτε άλλον παίκτη στην ομάδα.
Μπατούμ, ελεύθερος, και μέσα!
Προσπαθούμε να ενσταλάξουμε και να ενσωματώσουμε στη γαλλική ομάδα
ένα ανιδιοτελές και μαχητικό πνεύμα.
Νομίζω ότι αυτή πρέπει να είναι η πρωταρχική μας δύναμη.
Αν χάσουμε, δεν υπάρχουν επιπτώσεις.
Θα πάμε στον προημιτελικό.
Τουλάχιστον προσπαθήστε να παίξετε σωστά.
Παλέψτε, παίξτε δυνατά, για να το μεταφέρουμε στον επόμενο αγώνα.
Ο αγώνας σε κρατάει ζωντανό, σου δίνει μια ευκαιρία,
ειδικά σε τέτοιο επίπεδο.
Η Γερμανία είναι παγκόσμια πρωταθλήτρια για κάποιον λόγο.
ΡΟΥΝΤΙ ΓΚΟΜΠΕΡ
Δεν γίνεσαι πρωταθλητής κατά τύχη.
Βάγκνερ…
Φραντς Βάγκνερ!
Ήταν καλύτεροι.
Παλέψαμε, αλλά δεν ήταν αρκετό.
Ήθελαν τη νίκη πιο πολύ από εμάς.
Αυτό μπορεί να γίνει καλό μάθημα για εμάς.
Αν παίζεις έτσι, μπορείς να νικήσεις οποιονδήποτε.
Το θέμα είναι τι θα κάνουν με την επίθεση.
Ψάχνουν τις απαντήσεις τώρα.
ΛΙΛ, ΓΑΛΛΙΑ
Ντόμινο, γαμώτο.
Δέκα.
ΜΠΑΜ ΑΝΤΕΜΠΑΓΙΟ ΣΕΝΤΕΡ, ΗΠΑ
Έφτιαξα κανόνες για να είναι ανταγωνιστικό.
Πρέπει να υπάρχουν κάποιες συνέπειες.
Αν έχεις τους λιγότερους πόντους, κάνεις 15 κάμψεις.
Όπως φαίνεται από τους ώμους του,
κάνει πολλές κάμψεις.
Κάνει πολλές κάμψεις.
Δεν γίνεται!
Έτσι μπράβο!
- Τι λες; - Να πάρει!
Τι έχεις να πεις τώρα;
- Κατάλαβες; - Κι άλλες;
- Έχω 15. - Όχι, τις έκανε.
Αηδίες.
Όχι, φίλε.
Ανατροπή!
ΠΑΡΙΣΙ 2024
ΣΤΑΔΙΟ ΠΙΕΡ ΜΟΡΟΥΑ ΠΡΟΣΒΑΣΗ ΣΤΟ ΣΤΑΔΙΟ
Αναμέτρηση στο στάδιο Πιερ Μορουά
με τον αγώνα ΗΠΑ εναντίον Νότιου Σουδάν.
Για τις ΗΠΑ το θέμα είναι το μοίρασμα του χρόνου.
Ο Τζέισον Τέιτουμ,
πρωταθλητής του ΝΒΑ, δεν έπαιξε καθόλου στον πρώτο αγώνα.
Είναι από τους πιο διακεκριμένους παίκτες, και γι' αυτό έγινε θέμα.
Κανείς δεν προέβλεψε ότι ο Κέβιν Ντουράντ
θα έκανε ένα από τα σπουδαιότερα ματς.
Και οι 12 μπορούν να μας βοηθήσουν να κερδίσουμε.
Πρέπει, όταν έρθει η στιγμή σου,
όποτε κι αν είναι, να αποδώσεις, αλλιώς θα μπει άλλος στο παιχνίδι.
Αυτή είναι η δύναμη της ομάδας.
Ο Μπαμ είναι ένα από τα πιο εντυπωσιακά άτομα που έχω γνωρίσει.
Έχει μεγάλη πίστη σε αυτό που κάνει,
αλλά υποτάσσεται στην ομάδα,
και αυτό κρύβει πολλή δύναμη.
Σε κάθε συνάντηση, όταν μπαίνει κάπου,
κολλάει πέντε με όλους τους παίκτες.
Δεν το ξεχνά. Κάθε μέρα είναι καλή για τον Μπαμ.
Είναι σούπερ σταρ, είναι κορυφαίος στο ΝΒΑ.
Κέρδισε χρυσό μετάλλιο το '21.
Αλλά είναι πολύ εργατικός, προσγειωμένος και ταπεινός ως άνθρωπος.
Ως παίκτης του ΝΒΑ, είναι πολύπλευρος.
Όταν φτιάχνεις μια ολυμπιακή ομάδα,
θες παίκτες σε πολλούς ρόλους.
Θες να βρεις όσους δεν χρειάζονται μπάλα για να πετύχουν,
που θα επηρεάσουν το παιχνίδι. Ο Μπαμ είναι ένας από αυτούς.
Μπορεί να μαρκάρει τους πάντες. Μπορεί να μαρκάρει τον οποιονδήποτε.
Παρεμπιπτόντως, βγαίνει και βάζει πάνω από 20 πόντους
και παίρνει πάνω από δέκα ριμπάουντ.
Ίσως είναι ένας από τους πιο υποτιμημένους παίκτες.
Είπα στη μαμά του "Πρέπει να 'σαι περήφανη για το ποιος είναι ο γιος σου,
για το ποιος συνεχίζει να είναι,
παρότι έχει καταφέρει τόσα πολλά
και είναι σε αυτήν την απίστευτη τροχιά
ως μπασκετμπολίστας".
Πού πήγε; Να ο Μπαμ μου.
- Πες του σε ποια πλευρά να πάει. - Αυτό προσπαθώ να αποφασίσω.
- Η φανέλα μου. - Να χειροκροτήσεις για τις ΗΠΑ.
Νούμερο 13, Μπαμ Αντεμπάγιο.
Ναι!
Όταν ήμουν 12, δεν φανταζόμουν ποτέ
ότι θα έπαιρνα μέρος στη δεύτερη Ολυμπιάδα μου
κι ότι η μαμά μου θα με έβλεπε ζωντανά. Ποτέ μου δεν…
Τώρα…
Τώρα δρέπει τους καρπούς των κόπων της.
Έλα τώρα!
Το Νότιο Σουδάν θέλει το καλάθι. Σαγιόκ για δύο.
Για δες!
Έχασε την μπάλα!
Μπαμ, μπαίνεις!
Ναι!
Είναι μια συνεχής υπενθύμιση ότι ήρθαμε από το τίποτα.
Κυριολεκτικά.
Το σκορ είναι 10-10.
Μπαμ Αντεμπάγιο, Άντονι Έντουαρντς και Τζρου Χόλιντεϊ στο παρκέ.
Πρέπει να σταματήσουν.
Μεγάλωσα σε μια αγροτική περιοχή στη Βόρεια Καρολίνα.
- Πάρ' την! - Κλέψιμο από τον Αντεμπάγιο.
Μπράβο!
Καλή άμυνα!
Εγώ κι η μαμά μου ζούσαμε με 12.000 δολάρια τον χρόνο
σε ένα τρέιλερ για να τα βγάλουμε πέρα.
Έντουαρντς στον Αντεμπάγιο, και κάρφωμα.
Η μαμά πήγαινε με τα πόδια στη δουλειά.
Βροχή, χιόνι, χαλάζι.
Ό,τι καιρό αν είχε, πήγαινε στη δουλειά.
- Αντεμπάγιο, εύστοχος για τρεις. - Ναι! Τρίποντο!
Πάντα φρόντιζε τα ρούχα μου να είναι πλυμένα, έτοιμα να τα φορέσω.
Όταν ξυπνούσα, έπλενα τα δόντια μου, έκανα ντους,
έτρωγα, έκανα ό,τι έπρεπε να κάνω κι έφευγα.
Το έκανε κάθε μέρα μέχρι τα 16 μου.
Οι ΗΠΑ που ήταν μπροστά με 20 πόντους,
πάνε στο ημίχρονο με 19 πόντους διαφορά.
Αρχίζεις να το συνειδητοποιείς καθώς μεγαλώνεις.
Προφανώς, βλέπεις τι γίνεται γύρω σου.
"Το σπίτι του είναι διαφορετικό.
Τέτοια αυτοκίνητα οδηγούν.
Δεν έχουμε αμάξι. Το σπίτι μου δεν είναι έτσι".
Ωρίμασα πιο γρήγορα από τα υπόλοιπα παιδιά.
Σκεφτόμουν "Εντάξει. Δεν πειράζει που δεν τα έχω όλα αυτά.
Η μαμά μου φροντίζει να έχω φαγητό στο τραπέζι.
Είμαι ο εαυτός μου
και μπορώ ακόμα να είμαι παιδί, τουλάχιστον".
Γουάιτ, περνά από το σκριν, σηκώνει την μπάλα. Ο Αντεμπάγιο στον αέρα!
Αυτό που πέρασε η μαμά μου δεν ήταν εύκολο. Όταν τη βλέπω εδώ…
Μόνο αυτό χρειάζεσαι.
Αυτό είναι το κίνητρο που χρειάζεσαι.
Μεγάλωσα σε ένα τρέιλερ με τη μαμά μου.
Τώρα είμαστε στην Ολυμπιάδα.
Αυτή είναι η μουσική μας.
Μέσα, ο Αντεμπάγιο το βάζει.
Οι ΗΠΑ προσπαθούν να αυξήσουν τη διαφορά των πόντων.
Σκληρό ματς μέχρι τέλους.
Και το κερασάκι στην τούρτα!
Η ομάδα των ΗΠΑ παραδίδει μαθήματα μπάσκετ στη νοκ άουτ φάση,
κερδίζοντας με 21,3 βαθμούς κατά μέσο όρο.
Είναι πολλοί.
Οκτώ ομάδες περνούν στον νοκ άουτ γύρο.
Μόλις περάσεις τους προημιτελικούς,
είναι εγγυημένη η ευκαιρία να παίξεις για το χάλκινο μετάλλιο.
Τότε αποκτά ενδιαφέρον.
Έμειναν οκτώ ομάδες. Πας ομάδα με ομάδα.
Όλες έχουν σούπερσταρ.
Δεν υπάρχει εύκολη ομάδα.
Όλα μπορούν να συμβούν στα νοκ άουτ.
Όμως, θα παίξεις εναντίον της ομάδας των ΗΠΑ;
Δεν φοβόμαστε τις ΗΠΑ.
Ανυπομονούμε για την πρόκληση.
Δεν προβλέπεται να νικάμε πάντα εμείς.
Ξέρουμε ότι είναι ικανοί να μας νικήσουν, και πρέπει να είμαστε έτοιμοι.
Ένας αποκλεισμός για να κερδίσεις το χρυσό.
Είναι απλό.
Πρέπει να κερδίσεις.
Τρίτη, οκτώ ομάδες, τέσσερα παιχνίδια.
Ποιον από τους προημιτελικούς πρέπει να παρακολουθήσουμε;
Καναδάς-Γαλλία. Θα είναι συναρπαστικός.
Είναι καλή η Γαλλία;
Καλή ερώτηση.
- Η Γαλλία δεν έπαιξε καλά. - Ήταν σκέτη καταστροφή.
Επισήμως, η γαλλική ομάδα είναι σκέτη καταστροφή.
Ρεζιλεύτηκαν από τη Γερμανία τις προάλλες.
Μετά τον αγώνα, ο Εβάν Φουρνιέ είπε "Η καλύτερη άμυνα είναι η επίθεση.
Δεν είναι πια το παιχνίδι της δεκαετίας του '90 ή του 2000
με άμυνα στο μισό γήπεδο. Η επίθεση είναι απαραίτητη".
Αμφισβητεί όλη τη φιλοσοφία του Βενσάν Κολέ.
"Επίσης, μας λείπουν τα βασικά".
Εντάξει, Εβάν.
Ο Εβάν είναι πολύ ανταγωνιστικός.
Είναι απλώς κάποιος που θέλει πολύ να κερδίσει.
Κάποιοι είναι πιο ήσυχοι, σιωπηλοί δολοφόνοι.
Δεν είναι έτσι. Είναι πιο φλογερός.
Δεν φοβάται τη στιγμή.
Ο Εβάν Φουρνιέ θέλει το σουτ κάθε φορά.
Και νομίζει ότι θα τα καταφέρει, κι εσύ το νομίζεις.
Δεν φοβάται τίποτα. Αυτό μ' αρέσει σ' εκείνον.
Χωρίς φόβο, θα πάρει την μπάλα και θα παίξει.
Το χρειαζόμαστε αν θέλουμε να προχωρήσουμε στο τουρνουά.
Έγιναν πολλές συζητήσεις. Μας διέλυσαν στον αγώνα.
Θα υπάρξει άλλη πίεση γιατί παίζουμε στη χώρα μας.
Από εμάς εξαρτάται το αν θα τα καταφέρουμε
και αν θα έχουμε τα κότσια
να δεχτούμε το τουρνουά, την πίεση και ό,τι συνεπάγεται.
Το να κατηγορείς τους άλλους δεν βοηθάει.
Όλοι πρέπει να κοιτάξουμε στον καθρέφτη.
Νιώθουμε τον ενθουσιασμό από όλη τη χώρα.
Είναι ευκαιρία ζωής.
Είναι σημαντικό να παραμείνουμε προσγειωμένοι
και ταυτόχρονα να τα δώσουμε όλα.
Ό,τι έγινε έγινε. Είμαστε εκεί που θέλουμε.
Είναι η φάση των νοκ άουτ.
Δεν χωράνε λάθη.
Ο Εβάν Φουρνιέ είπε ότι η καλύτερη άμυνα μερικές φορές είναι η επίθεση.
Πιστεύετε ότι η ομάδα έφερε επιτέλους αυτήν την ταυτότητα;
Και πώς σχολιάζετε τα λόγια του;
Ο Εβάν Φουρνιέ δεν είναι η ομάδα.
Είναι ο Εβάν Φουρνιέ.
Είναι μια λυπηρή και απαράδεκτη δήλωση
για την οποία φέρει ευθύνη.
Θα πρέπει να την εξηγήσει ο ίδιος.
Δεν έχω κάτι να σχολιάσω. Είπα ό,τι είχα να πω.
Όχι, καθόλου. Επιμένω σ' αυτό που είπα.
Λυπάμαι που νιώθει έτσι ο Βενσάν.
Δεν ήθελα
να το πάρει στραβά. Θέλω να προχωρήσουμε.
Η πρόθεσή μου είναι να νικήσουμε.
Δεν ξέρω… Πόσους πόντους βάλαμε χθες;
Εβδομήντα έναν.
Δεν θα νικήσουμε καμία ομάδα στα επόμενα παιχνίδια με 71 βαθμούς.
Θέλει να τα πάει καλύτερα και ξέρει ότι τώρα είναι η ώρα να κάνει τη διαφορά.
Είναι ωραίο να έχεις τη στήριξη του κόσμου.
Παρόλο που νιώθεις
και την πίεση που συνοδεύει τη στήριξη.
Παίζω γι' αυτόν από το 2014.
Νομίζω ότι τα πάει καλά.
Δεν νιώθω κάποια έξτρα πίεση από αυτόν.
Προσπαθούμε να συγκεντρωθούμε στο επόμενο παιχνίδι.
Και μέχρι στιγμής,
είμαστε μια χαρά.
Είμαστε Καναδοί. Τα μισά θα είναι στα γαλλικά.
Επειδή είμαστε δίγλωσση χώρα.
Δεν είμαι καθόλου δίγλωσσος.
Ξέρω μόνο "Καλημέρα, με λένε Ντίλον. Πώς σε λένε;"
Ωραίο ήταν. Δεν ξέρω τι είπες.
Αν με ρωτήσεις, θα πω "Καλά, εσύ;"
Μπράβο. Επίδειξη.
Ξέρω και το "Μπορώ να πάω στην τουαλέτα;"
Αυτά ξέρω.
Θα κάνω μια πρόποση στον Τζαξ Μπρουκς.
ΤΖΑΞ ΜΠΡΟΥΚΣ ΑΔΕΡΦΟΣ ΝΤΙΛΟΝ ΜΠΡΟΥΚΣ
Ντιλ, ευχαριστούμε που μας κάλεσες εδώ,
και που μας επιτρέπεις να συμμετάσχουμε στο ολυμπιακό όνειρό σου.
Ανυπομονούμε να φωνάξουμε για σένα.
- Στην υγειά μας. - Στην υγειά μας!
Πιστεύω ότι είμαι παρεξηγημένος.
Στο γήπεδο, παίζω σαν τον παίκτη που όλοι φοβούνται.
Λένε "Να πάρει, θα παίξει πολύ επιθετικά,
θα μου πει μαλακίες ανεξάρτητα από το τι συμβαίνει".
Εκτός γηπέδου, μπορώ να αποσυμπιεστώ και να γίνω Ντίλον Μπρουκς.
Ξέρεις.
Ένα καλό παιδί που είναι χαλαρό
και αράζει με συγγενείς και φίλους.
Όταν ήσουν μικρός, σε πήγαινα στους Ράπτορς.
Ήσουν παιδί που δεν καθόταν ήσυχο.
Εκεί έμενε ακίνητος.
Ήσουν συγκεντρωμένος, και ήθελες ένα πρόγραμμα.
- Κάθε φορά. - Έπρεπε να πάρεις πρόγραμμα.
Και μετά καθόσουν στο κρεβάτι και διάβαζες όλο το πρόγραμμα το βράδυ.
Αν και δεν διάβαζες ποτέ, το πρόγραμμα το διάβαζες πάντα.
Μα ήσουν απορροφημένος.
Έβλεπες τους αγώνες την εποχή του Βινς Κάρτερ με τους Ράπτορς.
Μόνο τότε καθόταν ήσυχος.
Καθόμουν ήσυχος για το μπάσκετ και το Toy Story.
- Ναι. - Και για το Toy Story.
- Αγαπούσε τον Γούντι. - Τον Γούντι.
Δεν με νοιάζει τι πιστεύουν. Είμαι αυτός που είμαι.
Έγινα ο παίκτης που είμαι τώρα, και εξελίσσομαι κι άλλο.
Δύο χρόνια πριν όταν έπαιζες,
μιλούσες προσβλητικά στον Τζαμάλ Μαγκλόρ.
- Ναι. - Και μετά του φώναζες.
- Είπες "Αυτό είναι το σπίτι μου". - Ναι.
Ο Τζαμάλ σού είπε κάτι.
Καθόμουν μπροστά, με κοίταξες και είπες "Σωστά, μαμά;"
Και λέω…
Το θυμάμαι.
Ήταν ωραία μέρα.
Κερδίσαμε στον αγώνα.
Ήταν μια καλή μέρα.
Είναι ξεχωριστή στιγμή. Σας ευχαριστώ που ήρθατε.
Μου φτιάχνει τη μέρα.
Χαίρομαι που βλέπω τα πρόσωπά σας.
INSEP ΠΑΡΙΣΙ, ΓΑΛΛΙΑ
Ήταν πολύ σημαντικό για μας το ότι ήρθαμε στο INSEP.
Είναι η βάση μας. Ερχόμασταν όταν ήμασταν μικροί.
Μας βοηθά να συγκεντρωθούμε στη δουλειά που πρέπει να κάνουμε.
Έχουμε τρεις μέρες μέχρι τον προημιτελικό.
Χαίρομαι που είμαι εδώ. Το INSEP είναι σαν το σπίτι μας.
Το INSEP είναι μια ακαδημία για τους καλύτερους αθλητές στη Γαλλία.
Είναι το καλύτερο μέρος για έναν έφηβο που θα γίνει επαγγελματίας.
Έχεις τους καλύτερους Γάλλους μπασκετμπολίστες,
στο ίδιο μέρος, να προπονούνται κάθε μέρα.
Όταν επιστρέφεις, νιώθεις όπως όταν ήσουν παιδί, έφηβος.
Γι' αυτό αγαπώ την εθνική ομάδα.
Η ατμόσφαιρα, η ενέργεια είναι διαφορετική.
Ξέρουμε γιατί είμαστε εδώ, τι μπορούμε να κάνουμε. Βγες και κάν' το.
Νιώθεις σαν να γίνεσαι ξανά 13, 15 χρονών.
Και είναι ωραίο συναίσθημα γιατί υπάρχει μια οικογενειακή ατμόσφαιρα
που θέλουμε να κρατήσουμε στην εθνική ομάδα.
Θεωρώ ότι θα βγει και στο γήπεδο.
Εδώ γνωρίστηκαν οι γονείς μου.
Ήταν αθλητές του τζούντο.
Ο μπαμπάς μου έγινε προπονητής της Εθνικής.
Όταν ήμουν μικρός, ήμουν συνέχεια εδώ και γνώριζα αθλητές.
Μεγάλωσα σε ένα τέτοιο περιβάλλον.
Εκεί γνώρισα και τη γυναίκα μου.
Αυτό το μέρος σημαίνει πολλά για μένα.
Τι πρέπει να κάνετε για να νικήσετε τον Καναδά;
Να πω την αλήθεια, δεν πρέπει να μας νοιάζει με ποιον θα παίξουμε.
Έχει να κάνει με τη δική μας προετοιμασία,
την ομαδικότητα, την πίστη.
Να κάνουμε ό,τι πρέπει.
Ευκαιρία για τον Καναδά.
Ο Νας παίρνει την μπάλα.
Ο Νας στην επίθεση.
Χάνει την μπάλα από τα χέρια του.
Η Γαλλία θα πάρει την κατοχή.
Μοιραίο λάθος.
Πήραμε την πρωτιά στον όμιλό μας. Κερδίσαμε μια απίστευτη Σερβία.
Η πρώτη θέση μάς έδωσε πίστη και ελπίδα.
Παίξαμε με τη Γαλλία στον προημιτελικό
και χάσαμε.
Τέλος αγώνα. Ο χρόνος τελειώνει.
Και η Γαλλία με τη νίκη επί του Καναδά
περνά στον ημιτελικό.
Σίγουρα υπάρχει μια μυστήρια ομοιότητα
και η αίσθηση ότι είναι μια ευκαιρία να τους νικήσουμε.
Ο Καναδάς, πρώτος στον όμιλο, παίζει με τη Γαλλία.
Απλώς τώρα παίζουν στη Γαλλία.
Αυτό θα προσθέσει ένα νέο στοιχείο.
Θα επικρατεί ενθουσιασμός στις κερκίδες. Θα είναι ένα ακόμα εμπόδιο.
Ήταν απίστευτα ανιδιοτελές για τους σημερινούς αθλητές…
Το βλέπεις στα μάτια, έτσι; Πονάει.
Πόνος.
Όταν γιορτάζεις, είναι ό,τι χειρότερο μπορείς να κάνεις.
Νιώθω ότι είχατε μια συναισθηματική νίκη εναντίον της Σερβίας,
ίσως την καλύτερη νίκη.
Δεν ξέρω αν αξίζει να το δείξουμε κάποια στιγμή, μήπως…
Ξέρεις, αν πάρουμε κάποια στιγμή μια συναισθηματική νίκη,
δεν θέλω να μας επηρεάσει για την επόμενη.
Πήγαμε σε πόλεμο…
Όλοι κάνουμε λάθη.
Όταν συμβεί,
πρέπει να είσαι σαφής και ειλικρινής. Έτσι μαθαίνεις.
Όλο αυτό είναι μεγαλύτερο από όλους μας.
Και πρέπει να καταλάβουμε ότι ένας προημιτελικός είναι
ίσως ένα από τα μεγαλύτερα παιχνίδια που έχουμε παίξει μαζί,
ειδικά σ' αυτήν την Ολυμπιάδα.
Σε ένα παιχνίδι 40 λεπτών, όπου είτε νικάς είτε φεύγεις, όλα μπορούν να συμβούν.
Ωραία. Γωνία, ποπ.
Πήγαινε στη θέση σου.
Ο αγώνας με τη Γαλλία θα έχει ένταση,
θα έχει ενέργεια,
θα έχει πάθος που θα ξεχειλίζει από τους οπαδούς.
Πρέπει να παλέψουμε.
Μάλλον θα είναι το αγαπημένο μου παιχνίδι. Στη Γαλλία,
με τη Γαλλία, στους Ολυμπιακούς, Γι' αυτούς τους αγώνες ζω.
Έχουμε μια ομάδα που μπορεί να γράψει ιστορία
και να μείνει στη μνήμη όλων για πολύ καιρό.
Οι παίκτες που έχουμε τώρα είναι αφοσιωμένοι και στο ίδιο κλίμα.
Στο μπάσκετ της FIBA θες ομαδικότητα, αρμονία.
Νομίζω ότι το καταφέραμε.
Υπάρχουν πολλοί στην ομάδα που παίζουν έναν ρόλο και διαπρέπουν.
Ποτέ δεν ξέρεις τι θα συμβεί, σε ποια θέση θα βρεθείς.
Έχουμε παίκτες που το κατανοούν κι είναι έτοιμοι.
Μπορεί να είναι οποιοσδήποτε. Ποτέ δεν ξέρεις.
Ξέρουμε ότι ο Σέι και ο Τζαμάλ θα ηγηθούν του αγώνα.
Και ξέρουμε ότι ανά πάσα στιγμή
ο Λου μπορεί να αναλάβει το παιχνίδι,
εγώ μπορώ να αναλάβω ένα παιχνίδι και να βάλω κρίσιμα σουτ.
Χορνς κάτω!
Για να πάμε στα μετάλλια, έχουμε ένα ματς στη Γαλλία εναντίον της Γαλλίας.
Στους Ολυμπιακούς, είναι αυτό που ονειρεύεσαι.
Τι άλλο να ζητήσεις;
Πάμε.
Ήμασταν πολύ καλοί στην πίεση στην μπάλα. Εντάξει;
Και δεν γίνεται να την αφήσουμε.
Αυτό που θέλουμε είναι να αποφύγουμε τα φάουλ. Εντάξει;
- Και ριμπάουντ. - Ευχαριστώ.
- Καναδάς. Ένα, δύο, τρία. - Καναδάς!
Ποιος θα αναλάβει τον Ουέμπι; Ή είναι πολλοί;
Θα 'ναι μια σειρά παικτών.
Ξεκινάμε με τον Ντίλον και μετά συνεχίζουμε.
Είναι καλός αμυντικός. Θα δεχτεί την πρόκληση.
Και χωρίς φάουλ. Θα δείξει τι μπορεί να κάνει.
Θα δώσει τον τόνο με τα προσόντα του.
Πώς θα ανταποκριθεί σε μαρκάρισμα με σωματική επαφή;
Εσύ πες μου.
- Εννοείς… - Θα κουραστεί. Θα πέσει.
Καμαρώνεις που θα μαρκάρεις έναν από τους καλύτερους παίκτες.
- Εσείς τι έχετε; - Πολλούς σπουδαίους παίκτες.
Πολλοί μπορούν να αναλάβουν το παιχνίδι αν χρειαστεί.
Πιστεύω ότι τα παιδιά θα λάμψουν στις κρίσιμες στιγμές.
Σκεφτόμαστε μόνο τη νίκη.
- Ευχαριστούμε. - Ευχαριστούμε.
Είναι εθνικός θησαυρός.
ΓΑΛΛΙΑ
Το να παίζεις για τη χώρα σου διαφέρει
από το παίζεις για μια ομάδα ή μια πόλη.
Και ξέρω την πίεση που νιώθουμε όλοι κι εγώ προσωπικά.
Μ' αρέσει αυτή η πίεση.
Είμαι ο μεγαλύτερος στην ομάδα μου.
Ένας παίκτης μού είπε ότι όταν έπαιξα για την εθνική ομάδα,
ήταν δύο χρονών.
Αλλά είμαι ακόμα εδώ γιατί είναι ξεχωριστό
το να έχεις τη χώρα σου στο στήθος,
να φοράς την μπλε φανέλα, να παίζεις για τη Γαλλία.
Ο μπαμπάς μου ήταν μπασκετμπολίστας. Ακολούθησα τα βήματά του.
Αν έβλεπε τον γιο του στο ΝΒΑ,
Ολυμπιάδες, Παγκόσμιο Πρωτάθλημα, να γίνεται αρχηγός της εθνικής,
δεν μπορώ να φανταστώ πόσο περήφανος θα ήταν.
Πέθανε όταν ήμουν τριών ετών.
Έπαθε εγκεφαλικό στο γήπεδο μπάσκετ το '91.
Ήμουν στην κερκίδα με τη μαμά μου.
Ήταν δύσκολο. Ήταν δύσκολη περίοδος.
Ποτέ δεν θα καταλάβω γιατί έπαιξα μπάσκετ.
Γιατί η μαμά μου με έβαλε να παίξω. Αν συνέβαινε σ' εμένα,
δεν θα άφηνα το παιδί μου να παίξει το ίδιο άθλημα.
Αλλά ήξερε πόσο μου άρεσε το παιχνίδι,
και ήταν μια θεραπεία για μένα.
Πιο πολύ απ' όλα θα ήθελα να δω την αντίδρασή του
για όλα αυτά που κάνω τα τελευταία 15, 20 χρόνια.
Γνώρισα τον Νικολά Μπατούμ όταν ήμουν προπονητής στη Λε Μαν.
Όταν ήρθε ο Νικολά, είχε μόλις κλείσει τα 15.
Και αμέσως,
έβλεπες κάποιον που ξεχώριζε από το πλήθος.
Εντυπωσιάστηκα από την ευκολία και τη ρευστότητα στην κίνησή του.
Δεν ήταν ακόμα ο παίκτης που έγινε αργότερα,
αλλά μπορούσαμε να καταλάβουμε ότι είχε ένα λαμπρό μέλλον μπροστά του.
Ήμουν 15 χρονών.
Είπε "Θα αρχίσεις προπόνηση μαζί μας".
Και μετά εξελίχθηκα.
Με έβαλε στο γήπεδο στα 16, 17. Μου έδωσε τα κλειδιά της ομάδας στα 18.
Μετά με έβαλε στο ντραφτ, και με επέλεξαν.
Τον επόμενο χρόνο, πήρε την εθνική ομάδα και ήταν η πρώτη μου χρονιά.
Οπότε, δουλεύω γι' αυτόν και μαζί του ασταμάτητα εδώ και 20 χρόνια.
Γιατί αν θέλουμε να τους χτυπήσουμε στις αλλαγές,
πρέπει πρώτα να βρούμε τα μισμάτς.
Ξέρω ότι σε κάθε προπόνηση, κάθε παιχνίδι, κάθε βίντεο,
θα μου πει κάτι, σαν να είμαι ακόμα 15 χρονών.
Αλλά αυτή είναι η σχέση μας. Δεν είναι κάτι προσωπικό.
Θέλει να είμαι σπουδαίος από τότε που ήμουν 15 χρονών. Το λατρεύω.
Στο αυριανό ματς πρέπει να τα δώσουμε όλα.
Η θέληση και η αφοσίωση είναι το μυστικό.
Από εκεί ξεκινάνε όλα.
Ξέρω ότι όλοι θέλετε να κερδίσετε.
Όλοι το θέλουμε, όλοι μας.
Αυτή η θέληση είναι απαραίτητη, αλλά πρέπει να τη διοχετεύσουμε σωστά.
Είναι μια πολύ δυνατή ομάδα.
Για μένα, σ' αυτό το τουρνουά, είναι η δεύτερη πιο δυνατή μετά τις ΗΠΑ.
Έχουμε ό,τι χρειάζεται για να κερδίσουμε τον προημιτελικό.
Δεν χρειάζεται να σκεφτούμε το τι θα γίνει στο τέλος.
Πρέπει να σκεφτούμε αυτό που πρέπει να κάνουμε.
Πώς δημιουργούμε προϋποθέσεις για την επιτυχία;
Η απάντηση είναι "μαζί".
ΓΑΛΛΙΑ ΕΝΑΝΤΙΟΝ ΚΑΝΑΔΑ ΠΡΟΗΜΙΤΕΛΙΚΟΣ
Γι' αυτό παίζεις μπάσκετ.
Γι' αυτό είσαι στην Ολυμπιάδα.
Έχεις μόνο ένα παιχνίδι.
Θα είναι μπάσκετ για μεγάλα αγόρια τώρα.
Δεν είναι για παιδιά, αλλά για ενήλικες.
ΟΥΕΜΠΙ
Τρία πράγματα πρέπει να κάνουμε για το παιχνίδι.
Πρέπει να χειριστούμε το κοινό.
Πώς το κάνουμε αυτό;
Χρησιμοποιούμε την ενέργειά τους εναντίον τους.
Το δεύτερο είναι ότι αν σφυρίξει άδικα ο διαιτητής,
δεν θα αντιδράσουμε σ' αυτό.
Συνεχίζουμε, γιατί αυτό δείχνει σκληρότητα,
και θα δουν ποιοι είμαστε.
Και το τρίτο.
Τα παιχνίδια δεν κρίνονται σε μία, δύο ή τρεις περιόδους.
Κρίνονται σε τέσσερις.
Πρέπει να παίξετε για 40 λεπτά όλοι μαζί.
Κάθε κατοχή μετράει.
Πάμε. Ελάτε.
Αυτή είναι η αρχή της ιστορίας.
Είναι μια εξαιρετική ευκαιρία.
Αυτό που θα κάνει το παιχνίδι διαφορετικό είναι το να ξεπεράσουμε τον εαυτό μας.
Μόνο μαζί θα μπορέσουμε να τον ξεπεράσουμε.
Δεν είναι προετοιμασμένοι γι' αυτό, γιατί δεν μπορείς να προετοιμαστείς.
Γιατί ούτε εμείς δεν ξέρουμε πόσο ψηλά θα φτάσουμε.
Θα είμαστε ασταμάτητοι, θα τους κυνηγήσουμε.
Θα παλέψουμε για κάθε ριμπάουντ.
Θα τρέξουμε σαν δαίμονες.
Θα παίξουμε άμυνα όπως ποτέ άλλοτε.
Ίσως πεθάνουμε από κούραση απόψε, αλλά θα τα δώσουμε όλα.
Από τότε που ήρθαμε, δεν έχουμε παίξει ένα καλό ματς.
Απόψε είναι η νύχτα! Πάμε!
Πάμε!
- Μπλε, λευκό, κόκκινο! - Μαζί!
Πάμε.
Θα προσπαθήσουμε να διασκεδάσουμε.
- Ένα, δύο, τρία. - Καναδάς!
Πάμε, πάνω τους.
Η οικοδέσποινα χώρα, η Γαλλία, θέλει να συνεχίσει το τουρνουά.
Παίζουν με μία από τις καλύτερες ομάδες.
Θέλουν μια θέση στον ημιτελικό. Ο νικητής θα παίξει με τη Γερμανία.
Σουτάρει ο Γιαμπουσελέ.
Για τρεις!
Νιώθεις σαν να γίνεται σεισμός στο γήπεδο.
Διαφορετικά από τη Λιλ.
- Πάμε. Ωραία πάσα. - Αυτός είναι!
Τι πάσα από τον Γιαμπουσελέ!
Ο Κορντινιέ σουτάρει για τρεις.
Μέσα!
Τρία στα τρία για τη Γαλλία.
Σώμα με σώμα. Κόβει ο Ουέμπι.
Αιφνιδιασμός για τη Γαλλία. Κορντινιέ από το ίδιο σημείο.
Ίδιο αποτέλεσμα!
Θα τους κλείσουμε. Τρία στα τέσσερα τρίποντα,
τα δύο ήταν σε αιφνιδιασμό.
Η Γαλλία δεν πρέπει να κάνει λάθος.
Πήγαινε στη θέση σου.
Γαμώτο. Σφύριξε το φάουλ.
Μπρουκς. Σταματάει.
Πάνω κάτω. Μπρουκς.
Δεν ολοκληρώνει τη φάση. Χάνει την μπάλα.
Θέλει ψυχική σταθερότητα, ψυχική σκληρότητα.
Θα είναι σωματικά παιχνίδια, και δεν είμαστε τόσο εύσωμοι.
Πάνω του!
Κλέβει ο Μπάρετ. Δεν μπόρεσε να την πιάσει καλά.
- Απίστευτο. Ουέμπι! - Θεέ μου.
Την αφήνει. Λεσόρ για δύο.
Ήρθε από το πουθενά.
Φάουλ! Έλεος, φίλε.
- Δεν έχουμε εκτελέσει ούτε βολή. - Μα αυτό δεν είναι…
- Δεν είναι ποδόσφαιρο. - Συνέχισε να κοιτάς. Αν θες…
Δεν είναι ποδόσφαιρο. Δεν λες "Συνέχισε".
Φουρνιέ.
Περνά από το σκριν. Φουρνιέ.
- Μεγάλη λόμπα. - Ο Λεσόρ το τελείωμα.
Η Γαλλία ελέγχει τις δύο άκρες του γηπέδου.
Ο Καναδάς τα βρίσκει σκούρα στην αρχή του αγώνα.
Παίζουν κοντά στο καλάθι.
Βλέπουν πού είναι τα μισμάτς και παίρνουν το πλεονέκτημα.
Τα φάουλ του Καναδά αυξάνονται στη δεύτερη περίοδο.
Πρέπει να σφυράτε τα ίδια!
Αφήστε μας να παίξουμε!
Η διαφορά στους 15 βαθμούς.
Ο Καναδάς δεν έχει ρυθμό.
Αυτός εδώ πρέπει να τον δώσει.
Το παιχνίδι του είναι πολύ ωραίο από τη μέση απόσταση.
Σουτάρει για δύο.
Ο Σέι είναι κορυφαίος παίκτης.
Σε πολλά παιχνίδια, όταν τα πράγματα δεν πάνε όπως θέλουμε,
αυτός ανάβει τη σπίθα μέσα μας.
Ο Ες Τζι Έι στις δύο τελευταίες κατοχές μπάλας.
Σέι Γκίλτζιους-Αλεξάντερ. Και μέσα.
Πολύ καλό.
Είναι εδώ. Επιτέλους. Πάμε.
Φάουλ στον Λεσόρ.
Και λίγη ένταση παραπάνω.
- Διαφορά στις ελεύθερες βολές; - 16-6.
Ακούστε! Είναι 16-6 στις ελεύθερες βολές!
Φάουλ στον Ντιλικίνα.
Γαμώτο!
Παιδιά, κάνουμε φάουλ. Έχουμε 20 λεπτά για να το διορθώσουμε.
Είκοσι λεπτά.
Μην τα παρατάτε, πάμε!
Ο κόσμος είναι όρθιος.
Η Γαλλία θέλει μεγάλη διαφορά στο πρώτο ημίχρονο.
Γιαμπουσελέ για τρεις.
- Μέσα. - Γιαμπουσελέ!
Φοβερό πρώτο ημίχρονο για τη Γαλλία!
Πρέπει να τα πάτε καλύτερα.
Κινήθηκε στο σκριν. Είναι…
Είναι τραγικό.
Μπορείς να το σφυρίξεις;
Σε παρακαλώ. Παίζω για τη ζωή μου.
Έχουν τρόπο να επιστρέψουν από τους 16 πόντους διαφορά;
Θέλει την αίσθηση του επείγοντος.
Να το πάρουμε προσωπικά.
Πάμε, παιδιά.
- Πάμε για το ίδιο! - Τι να κάνουμε;
- Ένα ημίχρονο ακόμα! - Τι να κάνουμε;
- Είκοσι λεπτά! - Πάμε!
Το 'χουμε.
Όλα καλά.
Ας κάνουμε τη δουλειά μας.
Είναι πολύ εύκολο τώρα.
- Πώς θα ξαναμπούμε στο παιχνίδι; - Με άμυνα.
Ωραία, και τι δεν πρέπει να κάνουμε;
- Φάουλ. - Ωραία. Εντάξει.
Αυτήν τη στιγμή, γκρινιάζω συνέχεια.
Είναι 25-8 στις ελεύθερες βολές.
Και δεν θέλω παράπονα από κανέναν.
Γιατί το ξέρουν, και παίζουμε στην έδρα τους.
Όλα εξαρτώνται από αυτήν την περίοδο. Πρέπει να μείνετε ενωμένοι.
Να μείνετε μαζί. Κανείς δεν είπε ότι θα είναι εύκολο.
Πάμε να παλέψουμε γι' αυτό. Πάμε.
Πάμε!
- Με το τρία. Ένα, δύο, τρία. - Καναδάς!
- Μπλε, λευκό και κόκκινο! - Μαζί!
Η αρχή είναι σημαντική!
- Πάμε. - Πάμε, παιδιά!
Είναι 25-8 στις ελεύθερες βολές.
Το είδαμε.
Δεν γίνεται. Δεν το έχω ξαναδεί στη ζωή μου.
Αλλά σου δίνω… Ένα παιχνίδι είναι 40 λεπτά, οπότε…
Μπορεί να επιστρέψει ο Καναδάς από μια διαφορά 16 πόντων;
Θέλω να δω τον Αρ Τζέι Μπάρετ πιο πολύ.
Βάζει πάνω από 20 πόντους για την ομάδα του.
Μπορεί ο Ντίλον Μπρουκς να γίνει πιο εύστοχος;
Έχει μηδέν στα πέντε στον αγώνα.
Τι διάολο;
Είναι ο καλύτερος παίκτης,
και αφήνετε να του κάνουν φάουλ κάθε φορά.
Μπάρετ, πάει στην επαφή, και το βάζει.
Μήπως είναι αυτή η ευκαιρία
για την καναδική ομάδα;
Φοβερή κίνηση του Ντορτ.
Μαζεύει ο Ες Τζι Έι. Δύο εναντίον ενός.
Και το βάζει.
Θαυμάσιο.
Μειώνουν τη διαφορά.
Ο Καναδάς μειώνει τη διαφορά στους 11.
- Συνεχίστε! - Πρέπει να παλέψουμε για τη νίκη!
Αυτό λέει!
- Μπλε, λευκό, κόκκινο. - Μαζί!
Τέταρτη περίοδος.
Θα νικήσει η Γαλλία ή έχει ακόμα ελπίδες ο Καναδάς;
Ο Μπάρετ μόνος. Μέσα!
Ο Γιαμπουσελέ σουτάρει.
Πάμε!
- Ριμπάουντ από τον Πάουελ. - Ελεύθερος.
Ο Αρ Τζέι Μπάρετ πίσω από την άμυνα.
Η Γαλλία ζητά τάιμ άουτ.
Η διαφορά είναι πλέον στους πέντε.
Πάμε!
Ψυχικά, πρέπει να…
Πρέπει να δουλέψουμε σκληρά!
Δεν κινούμε την μπάλα, κάνουν κουμάντο!
Πρέπει να ρισκάρουμε!
Η Γαλλία είχε τον απόλυτο έλεγχο,
και ο Καναδάς επέστρεψε σιγά σιγά.
Πάμε, Εβάν!
Ο Φουρνιέ ψάχνει τον Ουεμπανιάμα.
Φουρνιέ, σουτάρει.
Και το βάζει!
Μεγάλο καλάθι.
Ο Εβάν σ' αυτό το ματς έδειξε ποιος είναι.
Είναι η πόλη του. Μεγάλωσε λίγα τετράγωνα πιο πέρα από το γήπεδο.
Στο σπουδαιότερο παιχνίδι, έβαλε σημαντικά καλάθια.
Ο Φουρνιέ σουτάρει.
Και μέσα!
Δύο λεπτά αγώνα. Κρίνεται η θέση στον ημιτελικό.
Ουεμπανιάμα.
Δύο δευτερόλεπτα. Φουρνιέ. Βόμβα!
Ο Φουρνιέ ευστοχεί ξανά!
Οι Γάλλοι θεοί του μπάσκετ εισάκουσαν την προσευχή.
Είναι από τις κοινές στιγμές όπου όλα είναι σε αργή κίνηση.
Η μπάλα κινείται αργά, και εσύ προσεύχεσαι να μπει μέσα,
αλλά εκείνη τη στιγμή ξέρεις ότι θα μπει.
Όταν μπήκε, ο κόσμος ξεσηκώθηκε.
Η απόδοσή του, ένα τέτοιο σουτ σε εκείνη τη φάση, εκείνη τη στιγμή…
Ναι, σίγουρα του άξιζε.
Μια νίκη με προβάδισμα από την αρχή για τη Γαλλία.
Και η Γαλλία θα παίξει στον ημιτελικό με τη Γερμανία,
καθώς συνεχίζει στους Ολυμπιακούς του Παρισιού.
Δεν σταμάτησαν να παίζουν ούτε λεπτό.
Πονάει, φίλε. Είναι ένα απαίσιο συναίσθημα.
Τα έδωσαν όλα για τη χώρα τους.
Σαράντα δύο ελεύθερες βολές, φίλε.
Γαμώτο!
ΜΠΑΡΕΤ 9
Είναι δύσκολη στιγμή για όλους μας.
Όμως, θα πω ότι ήρθαμε στους Ολυμπιακούς μετά από 24 ολόκληρα χρόνια.
Ξέρετε, κάνατε πολύ καλή δουλειά. 3-1.
Προφανώς, δεν θέλαμε να χάσουμε,
μα δεν θα είναι οι τελευταίοι σας Ολυμπιακοί.
Θυμηθείτε πόσο πονάτε τώρα.
Όταν ξαναβρεθεί η ευκαιρία να παίξουμε σε τέτοιο επίπεδο,
δεν θα ξεχάσουμε πώς νιώθουμε.
Θέλω να θυμάστε πόσο δυνατό ήταν το παιχνίδι.
Δεν είναι ΝΒΑ. Είναι η FIBA.
Δεν τους νοιάζει. Δεν θα δώσουν φάουλ. Θα συνεχίσουν το παιχνίδι.
Είναι διαφορετικό παιχνίδι.
Σέι, είσαι ο καλύτερος παίκτης μας. Θέλω να σε ακούσω.
Ναι. Είναι απαίσιο συναίσθημα, προφανώς.
Νομίζω ότι προσωπικά αγνόησα λιγάκι την ευκαιρία.
Μόλις τελείωσε,
συνειδητοποίησα ότι θα περάσουν άλλα τέσσερα χρόνια.
Είναι πολύς καιρός, γαμώτο.
Η συμβουλή για μένα και τους άλλους είναι να θυμόμαστε πώς νιώθουμε.
Αυτή η ευκαιρία είναι μοναδική γιατί έρχεται κάθε τέσσερα χρόνια,
και πρέπει να είμαστε έτοιμοι για το 2028.
Ας γίνουμε καλύτεροι.
Τελευταία φορά μαζί. Πάμε.
Ενωμένοι, φίλε, θα γυρίσουμε.
Θα γυρίσουμε.
- Καναδάς. Ένα, δύο, τρία. - Καναδάς!
Ξέρουμε με ποιον θα παίξουμε. Ξανά με τη Γερμανία.
Ελπίζαμε να τους ξαναδούμε.
Τι σου είπα, φίλε;
Μπράβο!
Ίσως δυσκολευτείτε να κοιμηθείτε απόψε.
Αν σκέφτεστε ήδη τα επόμενα παιχνίδια,
πρέπει να καταλάβετε ότι πάντα κάτι διακυβεύεται.
Και έχουμε μία ευκαιρία
εναντίον της ομάδας που θα αντιμετωπίσουμε.
Αλλά γιατί νομίζω ότι έχουμε πλεονέκτημα;
Έχουν υπερβολική σιγουριά,
κάποιοι ίσως πουν κι αλαζονεία.
Ο στόχος μας είναι να στρέψουμε την αυτοπεποίθησή τους εναντίον τους.
Να κλέψουμε τη σιγουρά τους.
Και θα το δείτε, θα φτάσουμε στη νίκη.
Πάμε.
- Μαζί. - Μπλε, λευκό, κόκκινο.
Μαζί.
Μπλε, λευκό, κόκκινο!
Υποτιτλισμός: Γκέλη Τόγια